**Támogatási szerződés**

Szerződő felek:

* egyrészről **Balatonföldvár Város Önkormányzata** (székhely: 8623 Balatonföldvár, Petőfi S. u.1. szám, törzsszám: 731366, adószám: 15396059-2-14, képviseli: Holovits Huba polgármester), a továbbiakban: **Támogató**,
* másrészről **Kőröshegyi Szent Kereszt Plébánia Balatonföldvári Filia** (székhelye: 8617 Kőröshegy, József Attila u. 1., adószám: 19947884114, képviseli: Sajni Balázs főtisztelendő plébános) a továbbiakban: **Kedvezményezett**, az alábbi szerződést kötik:

1.) Balatonföldvár Város Önkormányzatának Képviselő-testülete   
a ……/2021.(IX.09.) számú Kt. határozata alapján, Kedvezményezett számára, a Szent Kereszt római katolikus templom tető rekonstrukciója megvalósításához, 5.000.000.- Ft, azaz Ötmillió forint támogatást ítélt oda.

2.) A támogatás összegét a Balatonföldvári Közös Önkormányzati Hivatal (8623 Balatonföldvár, Petőfi u. 1.) 2021. szeptember 30-ig átutalja Kedvezményezett megjelölt bankszámlájára.

Számlaszám: 50800300-15658733

A felhasználás határideje: 2022. április 30.

3.) A támogatás csak a megállapodásban megjelölt célra használható fel. Az eltérő célra használt, vagy a határidőben fel nem használt összeg a Támogató számlájára Támogató felhívását követő 8 napon belül visszafizetendő. A támogatás felhasználására, a támogatással kapcsolatos iratok és bizonylatok megőrzésére a gazdálkodás rendjére vonatkozó jogszabályok az irányadók. Amennyiben Kedvezményezett a támogatást nem a megállapodásban megjelölt célra használja fel, részére újabb támogatás 2 évig nem nyújtható.

4.) Kedvezményezett az összeg felhasználásáról 2022. május 31-ig köteles a Támogatónak szakmai beszámolót és pénzügyi elszámolást küldeni.

Az elszámolást Kedvezményezett nevére,

* a támogatás nyújtásának évében kiállított,
* képviselője által aláírt,
* a „*Balatonföldvári* *önkormányzati támogatásra elszámolva*” megjegyzéssel ellátott számla/számlák másolatával igazolni szükséges (a megjegyzést a számla eredeti példányára kell rávezetni).

A benyújtott számlákról bizonylatösszesítőt kell készíteni, mely tartalmazza

* a bizonylat sorszámát,
* kiállításának keltét,
* kiállítójának megnevezését,
* a bizonylat tartalmát és
* a bizonylat bruttó végösszegét.

5.) Amennyiben Kedvezményezett számadási kötelezettségének nem tesz eleget, e kötelezettségének teljesítéséig további támogatásban nem részesíthető és részére újabb támogatás 2 évig nem nyújtható.

6.) Támogató jogosult a felhasználás és a számadás ellenőrzésére. Kedvezményezett köteles az ellenőrzést előre egyeztetett időpontban lehetővé tenni.

7.) Kedvezményezett tudomásul veszi, hogy a nevére, székhelyére, a támogatás céljára, összegére és megvalósulási helyére vonatkozó adatokat Támogató közzéteszi. Kedvezményezett a megállapodásban szereplő adatai megváltozását 15 napon belül köteles Támogató részére bejelenteni.

8.) Szerződő felek a támogatási megállapodást elolvasták, az abban foglaltakat megértették, tudomásul vették, és mint akaratukkal mindenben megegyezőt, jóváhagyólag aláírták.

**Balatonföldvár, 2021. szeptember ……**

**Holovits Huba Köselingné dr. Kovács Zita**

polgármester jegyző

Támogató jogi ellenjegyző

**Ernyes Ervin Sajni Balázs**

pénzügyi osztályvezető főtisztelendő plébános

pénzügyi ellenjegyző Kőröshegyi Szent Kereszt Plébánia

Balatonföldvári Filia

***Támogatási szerződés 1. melléklete***

**NYILATKOZAT**

**a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról**

A Támogatott neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel, vagy a pályázóként megjelölt szervezettel szemben a közpénzekből nyújtott támogatások átláthatóságáról szóló **2007. évi CLXXXI. törvény (Knyt.)**

– **6. § (1) bekezdése szerinti összeférhetetlenség**

1. **nem áll fenn vagy 2. fennáll az …pont alapján**

**– 8. § (1) bekezdése szerinti érintettség**

1. **nem áll fenn vagy 2. fennáll az …pont alapján**

**Az összeférhetetlenség vagy az érintettség alapjául szolgáló körülmény leírása:**

………………………………………………………………………………………………………………………………………………………………………………………………………………………………………………………………………………………………………

**Kijelentem, hogy az összeférhetetlenség megszüntetésére az alábbiak szerint intézkedtem:**

………………………………………………………………………………………………………………………………………………………………………………………………………………………………………………………………………………………………………

**Kijelentem, hogy az érintettség közzétételét külön űrlap csatolásával kezdeményeztem.**

Kelt:

**Cégszerű aláírás**

***Támogatási szerződés 2. melléklete***

**NYILATKOZAT**

**a nemzeti vagyonról szóló 2011. évi CXCVI. törvény (Nvt.) 3. § (1) bekezdés 1. pontja szerinti átláthatóságról**

A Támogatott neve:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

**Kijelentem, hogy …………………………………………………….. (Támogatott) a nemzeti vagyonról szóló 2011. évi CXCVI. törvény (Nvt.) 3. § (1) bekezdés 1. pontja szerint átláthatónak minősül.**

Kijelentem, hogy ezen nyilatkozatban foglaltak változása esetén arról haladéktalanul tájékoztatom a Támogatót.

**Tudomásul veszem, hogy a Támogató** az államháztartásról szóló 2011. évi CXCV. törvény (Áht.) 41. § (6) bekezdése alapján az **átláthatóság ellenőrzése céljából**, a szerződésből eredő követelések elévüléséig az **Áht. 55. § szerint jogosult a szervezet átláthatóságával összefüggő, az Áht. 55. §-ában meghatározott adatokat kezelni**.

Kelt:

**Cégszerű aláírás**